Diari Oficial de la Generalitat Valenciana


Sumari del DOGV 5148, del 02-12-2005 (2005/13311)

Informació pública de l'alternativa tècnica de programa d'actuació integrada Sector AR1 residencial eixamplament casc urbà de Pedralba.
---------------------------------------------------------------------------------------------------------------------------------------

### Dades del document

Número de DOGV
:   5148

Data del DOGV
:   02-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13052


Organisme emissor
:   Prohemar 2002, SL

Tipus de document
:   Anunci

Informació pública de l'alternativa tècnica de programa d'actuació integrada Sector AR1 residencial eixamplament casc urbà de Pedralba. [2005/S13272]
  
La mercantil Prohemar 2002, SL ha presentat per a la tramitació alternativa tècnica de programa per al desenvolupament de l'actuació integrada del Sector AR1 residencial eixamplament casc urbà de les normes subsidiàries de Pedralba, l'àmbit del qual comprén una superfície de 74.190,35 metres quadrats. Este programa s'ha protocol·litzat davant el notari de Llíria, Ernesto Ríos Segarra, i alhora s'ha presentat un exemplar davant l'Ajuntament de Pedralba. El programa té com a objecte el desenvolupament urbanístic de l'esmentat sector i comprén els següents documents: memòria de programa d'actuació integrada; document d'homologació; projecte d'urbanització i projecte de reparcel·lació. La documentació juridicoeconòmica es presentarà en el moment procedimental pertinent.
  
D'acord amb el que establixen els articles 46 i 47 de la Llei 6/1994, Reguladora de l'Activitat Urbanística, (LRAU), s'exposa al públic el programa mitjançant publicació dels anuncis corresponents en el Diari Oficial de la Generalitat Valenciana (DOGV) i en el periòdic Levante. Es podran presentar alternatives tècniques i al·legacions durant 20 dies comptadors des de la publicació en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta de la inicial i prestara caució per a això. Les alternatives tècniques o les al·legacions i les proposicions juridicoeconòmiques que pretendan competir amb l'exposada al públic, podran presentar-se, dins dels terminis esmentats, en el Registre General d'Entrada de l'Ajuntament de Pedralba en horari d'oficina.
  
Qualsevol persona que ho desitge podrà comparéixer en els esmentats terminis en la notaria de Llíria, al carrer Gerardo Ferrando 2, baixo, davant el notari Ernesto Ríos Segarra, per a obtindre còpia de l'acta de protocol·lització o sol·licitar que se li exhibisca esta. Igualment podrà comparéixer en l'Ajuntament, on s'ha depositat una còpia del programa a fi d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, se celebrarà a l'Ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents de l'obertura de pliques.